text: DF: Forbyd muslimsk tørklæde hos alle ansatte
  24 august 2014 kl. 14.09
  Dansk Folkeparti i Region Syddanmark vil forbyde alle ansatte at bære muslimske tørklæder. Det skriver regionsrådsmedlem Niels Erik Søndergaard (DF) på regionens blog.
  Forbuddet skal omfatte alle medarbejdere på såvel sygehusene som regionens øvrige arbejdspladser.
  Ifølge Niels Erik Søndergaards blog vil Dansk Folkeparti fremsætte et dagsordensforslag til et regionsrådsmøde for at få gennemført forbuddet, men det kommer dog ikke til at ske foreløbig. Det siger gruppeformanden for Dansk Folkeparti i regionsrådet, Thies Mathiasen:
  - Det er en finke, der er gledet af panden ved en fejl. Vi skal selvfølgelig ikke trække den slags ideologi ind i de økonomiske forhandlinger, der er i gang nu, siger Thies Mathiasen til TV SYD.
  Dansk Folkeparti vil i stedet fremsætte forslaget, når der er andre mere værdiladede forhandlinger, eller når regionsrådet igen skal konstituere sig.
  Niels Erik Søndergårds blog-indlæg:
  Det muslimske tørklæde må ikke findes hos nogen af RegionSyddanmarks ansatte, hverken på sygehusene eller på de øvrigearbejdspladser.Dansk Folkeparti vil fremsætte et dagsordensforslag herom til etRegionsrådsmøde.Det muslimske tørklæde er et kvindeundertrykkelsessymbol.Og det muslimske tørklæde er et islamisk magtsymbol. Regionsrådsmedlem for Dansk Folkeparti i Region SyddanmarkNiels Erik Søndergård
  
  